CELEX: 22005D0248
Language: sk
Date: 2004-06-22 00:00:00
Title: 2005/248/ES: Rozhodnutie č. 1/2004 výboru pre pozemnú dopravu Spoločenstva a Švajčiarska z 22. júna 2004 o systéme poplatkov vozidiel, aplikovaného vo Švajčiarsku na obdobie od 1. januára 2005 do otvorenia hlavného tunela Lötschberg, ale najneskôr do 1. januára 2008

22.3.2005   
            
            
               SK
            
            
               Úradný vestník Európskej únie
            
            
               L 75/58
            
         
      ROZHODNUTIE č. 1/2004 VÝBORU PRE POZEMNÚ DOPRAVU SPOLOČENSTVA A ŠVAJČIARSKA
   
   z 22. júna 2004
   o systéme poplatkov vozidiel, aplikovaného vo Švajčiarsku na obdobie od 1. januára 2005 do otvorenia hlavného tunela Lötschberg, ale najneskôr do 1. januára 2008
   (2005/248/ES)
   VÝBOR,
   so zreteľom na dohodu medzi Európskym spoločenstvom a Švajčiarskou konfederáciou o nákladnej železničnej a cestnej doprave a železnižnej a cestnej osobnej doprave, a najmä na jeho článok 51 ods. 2,
   keďže:
   
               (1)
            
            
               Podľa článku 40 Švajčiarsko vyberá od 1. januára 2001 poplatok za užívanie jeho verejných ciest (poplatok za dopravu nákladných vozidiel závislý od vykonaných služieb). Poplatky aplikované od 1. januára 2005 budú vymerané a rozlišované vzhľadom k trom kategóriám emisných noriem (EURO).
            
         
               (2)
            
            
               Dohoda uvádza vážený priemer poplatkov, maximálny poplatok pre kategóriu najviac znečisťujúcich vozidiel rovnako ako maximálna rozdielnosť poplatku medzi kategóriami.
            
         
               (3)
            
            
               Váženie je určené v závislosti od počtu vozidiel podľa normy EURO, ktoré jazdia na území Švajčiarska. Spoločný výbor skúma príslušné sčítania a určuje výšku troch kategórií poplatkov na základe týchto vážení.
            
         
               (4)
            
            
               Spoločný výbor preskúmal sčítania, ktoré Švajčiarsko dalo k dispizícii.
            
         
               (5)
            
            
               Záleží na tom, aby Spoločný výbor rozhodol o vážení, o rozložení kategórií noriem EURO medzi troma kategóriami poplatkov a o stupni poplatkov pre tri kategórie poplatkov.
            
         
               (6)
            
            
               V záverečnom akte Švajčiarsko vyhlásilo, že ustáli poplatky platné do otvorenia prvého hlavného tunela alebo najneskôr do 1. januára 2008 na výšku nižšiu, ako je maximálne povolená suma v dohode. Je teda vhodné, aby bola platnosť tohto rozhodnutia vymedzená pre toto obdobie,
            
         ROZHODOL TAKTO:
   Článok 1
   Z celkového počtu prejdených kilometrov počas mesiacov december 2003, január 2004 a február 2004 vozidlami s viac ako 3,5 tonami na území Švajčiarska, 9,79 % bolo uskutočnených vozidlami kategórie kvóty EURO 0; 8,47 % vozidlami kategórie normy EURO 1; 41,09 % vozidlami kategórie normy EURO 2, rovnako ako 40,65 % kategóriou normy EURO 3.
   Článok 2
   Poplatok závislý od vykonananých služieb vozidlom, ktorého celková hmotnosť s nákladom nepresahuje 40 ton a ktoré prejde 300 km, sa zvyšuje na
   
               —
            
            
               346 švajčiarskych frankov pre kategóriu poplatku 1,
            
         
               —
            
            
               302 švajčiarskych frankov pre kategóriu poplatku 2,
            
         
               —
            
            
               258 švajčiarskych frankov pre kategóriu poplatku 3.
            
         Článok 3
   Kategória poplatku 1 je aplikovaná pre vozidlá emisnej triedy EURO 1 rovnako ako pre všetky vozidlá uvedené do prevádzky pred nadobudnutím účinnosti normy EURO 1. Kategória poplatku 2 je aplikovaná pre vozidlá emisnej triedy EURO 2. Kategória poplatku 3 je aplikovaná pre vozidlá emisnej triedy EURO 3, EURO 4 a EURO 5.
   Článok 4
   Toto rozhodnutie nadobúda účinnosť 1. januára 2005.
   
      V Berne 22. júna 2004
      
         
            Za Švajčiarsku konfederáciu
         
         
            predseda
         
         Max FRIEDLI
         
      
      
         
            Za Európske spoločenstvo
         
         
            vedúci delegácie
         
         Heinz HILBRECHT